Inga Kalna

Inga Kalna (1972) ir latviešu operdziedātāja, soprāns, īpašu popularitāti guvusi baroka operu repertuārā.

 Dzīvesgājums 
Dzimusi 1972. gada 1. maijā Rīgā. Mācījās Emīla Dārziņa mūzikas vidusskolā, 1994. gadā absolvēja Jāzepa Vītola Latvijas Mūzikas akadēmijas muzikoloģijas un 1997. gadā Ludmilas Braunas vokālās mākslas klasi. 
1995. gadā debitēja kā Latvijas Nacionālās operas soliste Paminas lomā Mocarta operā "Burvju flauta", guva panākumus arī Džildas lomā "Rogoletto", Mimi lomā "Bohēmā", Alčīnas lomā operā "Alčīnā" un Lučijas lomā operā "Lučija no Lammermūras", vairākkārt iegūstot Latvijas Teātra balvu un Latvijas Lielo mūzikas balvu.

1999. gadā papildinājās Londonas Karaliskajā Mūzikas akadēmijā (Royal Academy of Music) un pārcēlās uz dzīvi Hamburgā,Inga Kalna: «Labprāt būtu piedzimusi kādus astoņus gadus vēlāk!» Lauma Mellēna, nra.lv, 2012. gada 7. novembrī bija Hamburgas Valsts Operas soliste (2001—2007). Dziedāja arī Amsterdamas Nīderlandes operā (De Nederlandse Opera), Antverpenes Flāmu operā (Vlaamse Opera), Tamperes, Lozannas un Tulūzas opernamos, Maskavas Lielajā teātrī. 2006. gadā viņa debitēja Zalcburgas festivālā (Salzburger Festspiele) ar Pirmās dāmas lomu Mocarta “Burvju flautā”, gadu vēlāk Parīzes Nacionālajā operā Alčīnas lomā, bet 2009. gadā ar Alčīnas lomu Milānas operā La Scala.Latvijas Nacionālā Opera un Balets

Precējusies ar advokātu Vero Kosanu, ir meita Lidija.Inga Kalna: Krīze bija pamatīga un dziļa! diena.lv, Inese Lūsiņa 2013. gada 6. septembrī

 Apbalvojumi 
 Latvijas Lielā mūzikas balva (1995, 1998, 2002, 2014, 2016)
 Goldberg Operatic Prize (1997)  
 Bruce Millar-Gulliver Memorial Trust Award" (1999)
 Dr.-Wilhelm-Oberdörffer-Preis'' (2001/2002)
 Triju Zvaigžņu ordenis, III šķira (2017)

 Ārējās saites 
 mājas lapa

 Atsauces 

Kategorija:1972. gadā dzimušie
Kategorija:Rīgā dzimušie
Kategorija:Latvijas operdziedātāji
Kategorija:Latvijas Mūzikas akadēmijas absolventi
Kategorija:Triju Zvaigžņu ordeņa komandieri